Source: https://lege5.ro/Gratuit/gmytmnrtgm/art-51-modificarea-si-completarea-unor-legi-speciale-lege-76-2012?dp=gyytcnrtgu2dm
Timestamp: 2019-12-10 22:11:33+00:00

Document:
Art 51 Modificarea și completarea unor legi speciale | Lege 76/2012 - Lege5.ro
Art 51 Modificarea și completarea unor legi speciale | Lege 76/2012
Modificarea și completarea unor legi speciale -
Art. 51. - Jurisprudență, Reviste (1)
Legea nr. 304/2004 privind organizarea judiciară, republicată în Monitorul Oficial al României, Partea I, nr. 827 din 13 septembrie 2005, cu modificările și completările ulterioare, se modifică și se completează după cum urmează:
1. La articolul 19, alineatele (1) și (2) se modifică și vor avea următorul cuprins:
(1) Înalta Curte de Casație și Justiție se compune din: președinte, 2 vicepreședinți, 4 președinți de secții și judecători.
(2) Înalta Curte de Casație și Justiție este organizată în 4 secții - Secția I civilă, Secția a II-a civilă, Secția penală, Secția de contencios administrativ și fiscal și Secțiile Unite, cu competență proprie."
2. La articolul 19, după alineatul (2) se introduce un nou alineat, alineatul (21), cu următorul cuprins:
(21) În cadrul Înaltei Curți de Casație și Justiție funcționează Completul pentru soluționarea recursului în interesul legii, Completul pentru dezlegarea unor chestiuni de drept, precum și 4 complete de 5 judecători."
3. La articolul 19, după alineatul (3) se introduce un nou alineat, alineatul (4), cu următorul cuprins:
(4) Desemnarea judecătorilor în compunerea completelor competente să judece recursul în interesul legii, precum și a completelor competente să soluționeze sesizarea în vederea pronunțării unei hotărâri prealabile pentru dezlegarea unor chestiuni de drept se va realiza în funcție de specializarea completelor de judecată din care aceștia fac parte."
4. Articolul 21 se modifică și va avea următorul cuprins:
Secția I civilă, Secția a II-a civilă și Secția de contencios administrativ și fiscal ale Înaltei Curți de Casație și Justiție judecă recursurile împotriva hotărârilor pronunțate de curțile de apel și a altor hotărâri, în cazurile prevăzute de lege, precum și recursurile declarate împotriva hotărârilor nedefinitive sau a actelor judecătorești, de orice natură, care nu pot fi atacate pe nicio altă cale, iar cursul judecății a fost întrerupt în fața curților de apel."
5. La articolul 33, alineatul (1) se modifică și va avea următorul cuprins:
(1) Președintele Înaltei Curți de Casație și Justiție sau, în lipsa acestuia, unul dintre vicepreședinți prezidează Secțiile Unite, Completul pentru soluționarea recursului în interesul legii, precum și Completul pentru dezlegarea unor chestiuni de drept, Completul de 5 judecători și orice complet în cadrul secțiilor, când participă la judecată."
6. La articolul 35, alineatul (2) se modifică și va avea următorul cuprins:
(2) În cadrul curților de apel funcționează secții sau, după caz, complete specializate pentru cauze civile, indiferent de obiectul lor sau de calitatea părților, cauze penale, cauze cu minori și de familie, cauze de contencios administrativ și fiscal, cauze privind conflicte de muncă și asigurări sociale, societăți, registrul comerțului, insolvență, concurență neloială sau pentru alte materii, precum și, în raport cu natura și numărul cauzelor, complete specializate pentru cauze maritime și fluviale."
7. La articolul 36, alineatul (3) se modifică și va avea următorul cuprins:
(3) În cadrul tribunalelor funcționează secții sau, după caz, complete specializate pentru cauze civile, indiferent de obiectul lor sau de calitatea părților, cauze penale, cauze cu minori și de familie, cauze de contencios administrativ și fiscal, cauze privind conflicte de muncă și asigurări sociale, societăți, registrul comerțului, insolvență, concurență neloială sau pentru alte materii, precum și, în raport cu natura și numărul cauzelor, complete specializate pentru cauze maritime și fluviale."
8. La articolul 41, alineatul (1) se modifică și va avea următorul cuprins:
(1) Secțiile curților de apel și ale instanțelor din circumscripția acestora se înființează, la propunerea colegiului de conducere al fiecărei instanțe, prin hotărâre a Consiliului Superior al Magistraturii. Completele specializate ale secțiilor curților de apel și ale instanțelor din circumscripția acestora se înființează de președintele instanței, la propunerea colegiului de conducere al fiecărei instanțe."
9. După articolul 42 se introduce un nou articol, articolul 421, cu următorul cuprins:
Art. 421. -
În cauzele maritime și fluviale, circumscripțiile tribunalelor Constanța și Galați sunt următoarele:
a) Tribunalul Constanța: județele Constanța și Tulcea, marea teritorială, Dunărea până la mila marină 64 inclusiv;
b) Tribunalul Galați: celelalte județe, Dunărea de la mila marină 64 în amonte până la km 1.075."
10. La articolul 55, alineatul (1) se modifică și va avea următorul cuprins:
(1) Completul pentru soluționarea în primă instanță a cauzelor privind conflictele de muncă și asigurări sociale se constituie dintr-un judecător și 2 asistenți judiciari. Dispozițiile art. 11 și ale art. 52 alin. (1) se aplică în mod corespunzător."
11. La articolul 113, alineatul (3) se modifică și va avea următorul cuprins:
(3) Împotriva sancțiunilor aplicate potrivit alin. (2) se poate face contestație, în termen de 30 de zile de la comunicarea sancțiunii, la secția de contencios administrativ și fiscal a curții de apel în circumscripția căreia funcționează cel sancționat."
Art 46 Modificarea și completarea unor legi speciale
Art 47 Modificarea și completarea unor legi speciale
Art 48 Modificarea și completarea unor legi speciale
Art 49 Modificarea și completarea unor legi speciale
Art 50 Modificarea și completarea unor legi speciale
Art 98^1 "
Art 51 Modificarea și completarea unor legi speciale
Art 42^1 "
Art 52 Modificarea și completarea unor legi speciale
Art 53 Modificarea și completarea unor legi speciale
Art 54 Modificarea și completarea unor legi speciale
Art 4 Excepția de nelegalitate

References: articolul 19
 articolul 19
 articolul 19
 Articolul 21
 articolul 33
 articolul 35
 articolul 36
 articolul 41
 articolul 42
 articolul 421
 articolul 55
 articolul 113